stanford-oval/wikipedia huggingface dataset:
דרך הוצאה
אומן דרך אומנותו

נחלקו רבי יהודה ורבי מאיר כאשר יוצא אדם העוסק באומנות, עם אחד מכלי מלאכתו כדרך שהאומנין יוצאין עימם לרחוב כדי לפרסם שהם עוסקים באומנות זו ויבואו לשוכרם או לקנות בחנותם. לפי רבי יהודה הוצאת מטבע בדרך אומנות היא מלאכה גמורה שכן כך היא דרך האומנים וזו היא דרך הוצאה לאנשים אלו, אך לפי רבי מאיר אין זו דרך הוצאה, ופעולה זו אסורה מדרבנן בלבד.
הדוגמאות המופיעות בתלמוד הם חייט היוצא במחט שתחובה לו בבגדו, נגר היוצא בקיסם שבאוזנו, סורק (אדם שעוסק בסריקת הצמר לאחר גזיזתו מבעל החיים, על מנת להופכו לצמר מעובד וראוי לתפירה, ודרכו גם לקשור את הצמר במהלך העיבוד) במשיחה (חוט לקשירה) שבאוזנו, גרדי באירא שבאוזנו, צבע בדוגמה (צמר אדום שצבע) שתלוי על צווארו, שולחני בשטר או מטבע התלוי לו באזנו.
להציל מלכלוך

אדם הלובש בגד או משתמש בכלי המחובר לגופו כדי לאגור הפרשות היוצאות ממנו, שלא ילכלכו את בגדיו. דוגמה כזו נפוצה בחולה שמחובר לגופו כלי המיועד לאגור את השתן, זב הלובש תחבושת המיועדת לספוג את הזיבה, נידה המשתמשת בגביעונית, טמפון או תחבושת היגיינית לצורכי הגיינה. בתלמוד נידונה השאלה האם לבישת בגד לצורך הצלה מטינוף הבגדים נחשבת ל"דרך הוצאה" מכיוון שיש צורך לאדם במצב כזה ללבוש בגד כזה ואינו יוצא למקום ציבורי אלא באופן כזה, שזו היא דרך הוצאה ללא ספק.
רבי זירא הציע סברא האומרת כי לבישת בגד לצורך כזה אינה נחשבת לצורך הוצאה. הוא הביא לכך ראיה ממשנה האומרת כי אדם הכופה קערה או כלי אחר על כותל לבנים כדי שהמים הניתזים לעברו לא יקלקלו אותו, אין המים הניתזים לעבר הקערה והאוכלים שבתוכו נחשבים כניתנו שם מרצון (לעניין הכשר לקבל טומאה שבו נדרשת רצון ומחשבה שהמים יינתנו על האובייקט), ומכאן שמכיוון שאין המטרה בנתינת הקערה כדי שהקערה תירטב אלא כדי למנוע שהקיר לא ירטב, אין מטרה כזו נחשבת כמטרה שיוכנסו מים לתוכו. אך חבריו הפריכו את דבריו והביאו ראייה נגדית ממשנה דומה, הקובעת כי אדם המניח קערה על מנת לקבל בתוכה את המים ובמטרה מוצהרת שהמים יכנסו לתוך הכלי כתועלת שלא ירטבו חפצים אחרים, נשבת מחשבה זו למחשבה ורצון לעניין הכשר לקבל טומאה, ומכאן שגם כאשר המטרה היא הכרחית, אם במצב כזה יש צורך בפעולה זו, נחשבת הפעולה לפעולה רצונית מליאה ובעלת חשיבות עצמאית (אלא שבכל זאת היא נחשבת למלאכה שאינה צריכה לגופה השנויה במחלוקת).
דרך הוצאה למין אחר

במשנה נפסק אודות רשימה של דברים שדרך נשים ללכת בהן בקביעות ואף לצאת עימם למקום ציבורי, כמו מחט תפירה שהוא כלי של מקצוע נשי, כלויאר - בושם נשי, ועוד, שאסור לאשה לצאת בהם. לפי רבי מאיר מדובר בדברים שהוצאתם היא דרך הוצאה ואינם נחשבים לתכשיט, ולכן הוצאתם היא מלאכה גמורה. חכמים החולקים עליו סבורים שמדובר ב"תכשיט", אלא שאסרו להוציאם מסיבות אחרות (כדוגמת האיסור שמא תוציא האשה את לכי הבושם כדי להראות לחברתה).
לא תצא אשה במחט הנקובה ולא בטבעת שיש עליה חותם ולא בכוליאר ולא בכובלת ולא בצלוחית של פלייטון ואם יצתה חייבת חטאת דברי ר' מאיר וחכמים פוטרין בכובלת ובצלוחית של פלייטון
על משנה זו פסק עולא, כי גם רבי מאיר מודה שהוצאת דברים אלו על ידי גבר, אינה נחשבת להוצאה. פסק זה, אותו פסק עולא, ספג ביקורת  מידי רב יוסף, מכיוון שנמצאו פסקים סותרים לכאורה, של המשנה האומרת כי גם לבוש שיש אנשים מסוימים הרגילים לצאת בו (למשל רועים) נחשב  כל היוצא בו כעובר על מלאכת הוצאה בדרך הוצאה, וזה בעצמו יישב והסביר את פסקו של עולא במשפט הידוע ”נשים עם בפני עצמן הן”, ולכן בגד שנחשב לאחד מהמינים כתכשיט או הוצאה מקובלת נחשב על בני המין השני כהוצאה דרך שינוי וההפך.
הערות שוליים

↑  ראו שולחן ערוך אורח חיים סימן ש"כ.
↑  תלמוד בבלי, מסכת שבת, דף קמ"ד, עמוד ב'.
↑  תוספות בתלמוד בבלי, מסכת שבת, דף צ"ב, עמוד ב'.
↑  תלמוד בבלי, מסכת שבת, דף י"א, עמוד ב'.
↑  משנה, מסכת מכשירין, פרק ד', משנה ג'.
↑  משנה, מסכת מכשירין, פרק ד', משנה ה'.
↑  בנוגע לחייט שדרך אמונותו בכך ראו לעיל.
גביעונית היא כלי העשוי להציל מטינוף והוצאתה מרשות לרשות נחשבת "דרך הוצאה" (אך היא גם מלאכה שאינה צריכה לגופה שאיסורה מהתורה שנוי במחלוקת)
מחטי תפירה, נחשבים כ"דרך הוצאה" לאשה אבל לא לאיש (שאינו אומנותו בכך)
המגדל האפל (סרט)

| --- | --- |

כרזת הסרט הרשמית בישראל
 מבוסס על:  סדרת הספרים "המגדל האפל" מאת סטיבן קינג
 בימוי:  ניקולאי ארסל 
 הופק בידי:  עקיבא גולדשמן בריאן גרזר רון הווארד סטיבן קינג
 תסריט:  ניקולאי ארסל, ג'ף פינקנר, אנדרה תומאס ינסן 
 עריכה:  אלן אדוארד בל דן צימרמן
 שחקנים ראשיים:  אידריס אלבה מת'יו מקונוהיי טום טיילור קלאודיה קים פראן קראנץ אבי לי קרשו ג'קי ארל היילי
 מוזיקה:  Junkie XL 
 צילום:  ראסמוס וידבק 
 מדינה:  ארצות הברית 
 חברת הפקה:  Media Rights Capital Imagine Entertainment Weed Road Pictures
 חברה מפיצה:  Columbia Pictures
 שיטת הפצה:  וידאו על פי דרישה 
 הקרנת בכורה:  ארצות הברית 4 באוגוסט 2017 ישראל 10 באוגוסט 2017
 משך הקרנה:  95 דקות
 שפת הסרט:  אנגלית 
 סוגה:  דרמה פנטזיה פעולה
 תקציב:  60,000,000$
 הכנסות:  $111,757,995 (30 באוקטובר 2017)
 הכנסות באתר מוג'ו:   darktower
 www.thedarktower-movie.com
 דף הסרט ב־IMDb
 
המגדל האפל (באנגלית: The Dark Tower) הוא סרט פנטזיית פעולה אמריקאי המבוסס באופן רופף על סדרת הספרים באותו השם שנכתבה על ידי סופר האימה והמותחנים סטיבן קינג. הסרט מבוים על ידי הבמאי ניקולאי ארסל, ומככבים בו אידריס אלבה כרונלד דשיין, אקדוחן אשר תפקידו הוא להגן על "המגדל האפל" - מגדל עתיק יומין אשר תומך פיזית בכל המציאויות הקיימות, ומת'יו מקונוהיי כוולטר או'דין המכונה גם האיש בשחור, מכשף ויריבו של רונלד אשר מנסה להשמיד את המגדל ואיתו את המציאות המוכרת לנו בהווה.
הסרט יצא לאקרנים לראשונה ב-31 ביולי 2017 ב"המוזיאון לאמנות מודרנית שבניו יורק, אך הקרנת הבכורה העולמית שלו התקיימה ב-4 באוגוסט 2017. בישראל, הסרט יצא לאקרנים ב-10 באוגוסט 2017.
תקציר העלילה

ג'ייק צ'יימברס נער סקרן והרפתקן בן 11 שמגלה רמזים על מימד אחר שנקרא "מידוורלד" (אמצע העולם). כשלהפתעתו הוא מוצא את עצמו במידוורלד, ג'ייק פוגש אקדוחן בשם רולנד דשיין, אשר נמצא במסע אל "המגדל האפל" הנמצא בסוף העולם ולהגיע לנקודת החפיפה בין הזמן והמרחב בתקווה להציל את כל הקיום מהכחדה, אך כאשר הם מגלים כי מכשף מרושע בשם וולטר או'דין דולק אחריהם, השניים יגלו כי ייתכן שסיכוייהם להשלים את מסעם בשלום יהיה כמעט ולא אפשרי.
צוות השחקנים

אידריס אלבה - רונלד דשיין/האקדוחן
מת'יו מקונוהיי - וולטר או'דין/וולטר פאדיק/האיש בשחור
טום טיילור - ג'ייק צ'יימברס
קלאודיה קים - ארה שמפיין
פראן קראנץ - פימלי
אבי לי קרשו - טירנה
ג'קי ארל היילי - סאייר
קת'רין ויניק - לורי צ'יימברס
דניס הייזברט - סטיבן דשיין
מייקל ברביירי - טימי
חוסה זוניגה - דוקטור הוטצ'יקס
אלכס מקגרגור - סוזן דלגאדו
ניקולס המילטון - לוקאס הנסון
דה-ווט נאגל - טאהין טק
יציאה לאקרנים

הסרט היה אמור לצאת לאקרנים ב-17 בפברואר 2017, אך בנובמבר 2016, תאריך יציאת הסרט לאקרנים הוזז ל-28 ביולי 2017 על מנת ליצור נקודת משקל עבור יציאת הסרט ג'ומנג'י: שורדים בג'ונגל לאקרנים. בסוף מרץ 2017, התאריך הוזז ל-4 באוגוסט 2017, במקום סרטם החדש של "Sony Pictures", "אמוג'י: הסרט".
יציאה לאקרנים > קידום הסרט

עריכה גולמית ומרוטשת של הטריילר הראשוני הודלף ברחבי האינטרנט ב-10 באוקטובר 2016, אך מאוחר יותר הוא הוסר לגמרי מכל הרשת. ב-3 במאי 2017, המפיצים הפיצו טריילר מלא.
יציאה לאקרנים > קופה

בצפון אמריקה, הסרט יצא לאקרנים יחד עם הסרטים "חטוף" ו"דטרויט".
עתיד לזיכיון "המגדל האפל" > סדרת טלוויזיה

בספטמבר 2016, "Entertainment Weekly" דיווחו כי לאחר יציאת הסרט לאקרנים, סדרת טלוויזיה העתידה להקדים ולהמשיך את אירועי הסרט מתוכננת להשתחרר בשנת 2018, כשגם אידריס אלבה וגם טום טיילור עתידים לחזור לגלם את תפקידיהם כרולנד וג'ייק, בהתאמה. על פי הדיווחים, הסדרה תגולל את הרקע שקדם לאירועי הסרט, ותהיה מבוססת על הספר הרביעי בסדרה - "המגדל האפל - המכשף והבדולח", וילוהק לסדרה שחקן צעיר שיגלם את רולנד בימי צעירותו.
עתיד לזיכיון "המגדל האפל" > יקום "הממלכה המחוברת"

במהלך השיווק של "המגדל האפל", הסרט שווק על ידי אולפני Sony כחלק מזיכיון "יקום הממלכה המחוברת'", יקום בדיוני דמיוני ורב ממדי המחבר רטרואקטיבית בין עיבודים שונים לספריו של קינג, דרך המגדל האפל (מה שהגיוני בהחלט לפי סדרת הספרים הטוענת כי המגדל האפל מקשר בין מציאויות שונות). נכון לעכשיו, הסרטים "הניצוץ", "כריסטין", "חומות של תקווה", "מיזרי, "קוג'ו", "קארי" ו"זה" מהווים חלק מן היקום הזה, יחד עם האתחול המחודש של "העמדה" ו"סיילם לוט" שנמצאים כעת בשלבים הראשונים של ההפקה. נכון לאוגוסט 2017, לא ידוע אם מתיו מקונוהיי יחזור לגלם את דמותו של וולטר או'דין.
הילרי קולדוול

הילרי קולדוול (באנגלית: Hilary Caldwell; נולדה ב-13 במרץ 1991) היא שחיינית קנדית, זוכת מדליית ארד אולימפית (ריו דה ז'ניירו 2016), זוכת מדליית ארד מאליפות העולם (ברצלונה 2013) ואלופת המשחקים הפאן-אמריקאיים (טורונטו 2015) במשחה ל-200 מטר גב.
ביוגרפיה > 2012

באולימפיאדת לונדון סיימה במקום 18 במשחה ל-200 מטר גב בתוצאה של 2:10.75 דקות.
ביוגרפיה > 2013 > מדליית ארד באליפות עולם

באליפות העולם שנערכה בברצלונה, ספרד בתחילת אוגוסט 2013 זכתה במדליית ארד במשחה ל-200 מטר גב בשיא לאומי חדש של 2:06.80 דקות, אחרי מליסה פרנקלין מארצות הברית שקבעה שיא אליפות חדש של 2:04.76 דקות ובלינדה הוקינג מאוסטרליה (2:06.66 דקות). כבר בשלב המוקדמות היא קבעה שיא לאומי חדש של 2:07.81 דקות, אותו שיפרה בשלב חצי הגמר בתוצאה של 2:07.15 דקות. נוסף לכך, היא סיימה במקום שביעי במשחה שליחות 4x100 מטר מעורב בתוצאה של 4:00.19 דקות, כשחיינית ראשונה היא קבעה תוצאה של 1:00.76 דקות, בשלב המוקדמות היא קבעה תוצאה של 1:00.47 דקות.
ביוגרפיה > 2015

באליפות העולם שנערכה בקאזאן, רוסיה בתחילת אוגוסט 2015 סיימה במקום שביעי במשחה ל-200 מטר גב בתוצאה של 2:08.66 דקות.
ביוגרפיה > 2016 > מדליית ארד אולימפית

באולימפיאדת ריו דה ז'ניירו (2016) זכתה במדליית ארד במשחה ל-200 מטר גב בתוצאה של 2:07.54 דקות, אחרי מאיה דיראדו מארצות הברית (2:05.99 דקות) וקטינקה הוסו מהונגריה (2:06.05 דקות).
ביוגרפיה > 2016 > מדליית כסף באליפות עולם (בריכת 25 מט)

באליפות העולם (בריכת 25 מטר) שנערכה בוינדזור, אונטריו, בדצמבר אותה שנה היא זכתה במדליית כסף במשחה שליחות 4x100 מטר מעורב.
ביוגרפיה > 2017

באליפות העולם שנערכה בבודפשט, הונגריה בסוף יולי 2017 סיימה במקום שישי במשחה ל-200 מטר גב בתוצאה של 2:07.15 דקות. נוסף לכך, היא סיימה במקום 12 במשחה ל-100 מטר גב בתוצאה של 1:00.29 דקות.
שיאים אישיים > בריכה אולימפית

100 מטר גב: 1:00.21 דקות (2016)
200 מטר גב: 2:06.80 דקות (2013), שיא קנדה בעבר
שיאים אישיים > בריכת 25 מטר

100 מטר גב: 57.84 שניות (2016)
200 מטר גב: 2:02.56 דקות (2013), שיא קנדה בעבר
ראו גם

מדיה וקבצים בנושא  בוויקישיתוף
הנקודה החמה של איסלנד

ההתפרצות בקראפלה, 1984
המערכת הגעשית של איסלנד
אזורי מערכות געשיות והרי געש פעילים באיסלנד
הנקודה החמה של איסלנד היא נקודה חמה האחראית באופן חלקי לפעילות הגעשית העזה שיצרה את האי איסלנד.
תיאור

איסלנד הוא אחד האזורים הגעשיים הפעילים ביותר בעולם, כשהתפרצויות געשיות מתחוללות בממוצע אחת לשלוש שנים (במאה ה-20 היו 39 התפרצויות געשיות באיסלנד או בקרבתה). כשליש מכל הלבה הבזלתית שהתפרצה במהלך ההיסטוריה הכתובה נוצרה בהתפרצויות באיסלנד. התפרצויות בולטות כוללות את התפרצות אלדגיו (Eldgjá), מערכת סדקים של הר הגעש קטלה (Katla), בשנת 934 (ההתפרצות הבזלתית הגדולה ביותר בעוצמתה בעולם שיש לגביה עדות כתובה), התפרצות לאקי (Laki) ב-1783 (ההתפרצות הבזלתית השנייה בעוצמתה בעולם), וכמה התפרצויות מתחת לכיפות הקרח שגרמו לשיטפונות הרסניים, הפעם האחרונה ב-2010 לאחר התפרצות הר הגעש אייאפיאטלאייקוטל.
איסלנד שוכנת על הרכס המרכז-אטלנטי, רכס מרכז אוקייני תת-ימי ברובו, חלק ממערכת הרכסים המרכז-אוקייניים בעולם, וכמותם גם הוא גבול פתיחה ותוצר של תהליך היפרדות היבשות, שהחל לפני כ-180 מיליון שנה. תהליך זה, הנמשך גם כיום, מביא להתרחקותם של הלוח הצפון-אמריקאי מהלוח האירו-אסיאתי, וזאת בקצב של כ-2.5 ס"מ בשנה. מיקומה זה של איסלנד אחראי באופן חלקי לפעילות געשית אינטנסיבית זו, אבל נדרשת סיבה נוספת שתסביר מדוע איסלנד הוא אי גדול בעוד שיתרת הרכס כוללת בעיקר הרי מצולה שפסגתם מתחת לגובה פני הים.
בנוסף להיותה של הנקודה החמה אזור שבו הטמפרטורה גבוהה יותר מאשר באזורים הסמוכים של מעטפת כדור הארץ, משערים כי היא מכילה ריכוז גבוה יותר של מים. נוכחות של מים במאגמה מורידה את טמפרטורת ההתכה, וייתכן שעובדה זו משחקת תפקיד בהגברת הגעשיות באיסלנד.
התאוריות למקורה של הנקודה החמה

קיימת מחלוקת מתמשכת האם מקורה של הנקודה החמה בתימרת מעטפת המתחילה עמוק בסמוך לגלעין כדור הארץ או שמקורה בעומקים רדודים יותר.
כמה גאולוגים מטילים ספק בטענה שמקור הנקודה החמה של איסלנד זהה לנקודות חמות אחרות דוגמת הנקודה החמה של הוואי. בעוד ששרשרת איי הוואי והרי המצולה אמפרור (Emperor Seamounts) צפונית להם מדגימים בבירור את עקבות תנועת הלוח הפסיפי מעל הנקודה החמה של הוואי לאורך זמן, אין שום סימן לתנועה כזו באיסלנד.
אחת ההצעות הייתה להתייחס לקו שבין הר הגעש גרימסווטן לאי הגעשי סירטסיי כתנועתו של הלוח האירו-אסיאתי, והקו בין גרימסווטן לחגורה הגעשית של סניפלסנס (Snæfellsnes) כתנועתו של הלוח הצפון-אמריקאי.
התאוריות למקורה של הנקודה החמה > תיאורית תימרת המעטפת

אחת ההשערות היא שתימרת מעטפת פועלת מתחת לאיסלנד, ושהנקודה החמה היא ביטויה על פני השטח. התימרה מגבירה את רמת הגעשיות שכבר קיימת בשל תהליך התרחקות הלוחות, הן במרכז האי והן ברכס רייקיאנס (Reykjanes) מדרום מערב לאזור הגעשי העיקרי של איסלנד. משערים שהתימרה צרה למדי, ייתכן שקוטרה כ-100 קילומטרים, והיא מגיעה עד לעומק של 400 עד 650 קילומטרים מתחת לפני השטח של כדור הארץ, וייתכן שעד לגבול שבין הגלעין למעטפת.
מחקרים הראו שהטמפרטורה של הנקודה החמה גבוהה רק ב-50 עד 100 מעלות מסביבתה, הפרש שאינו גדול מספיק על מנת לגרום לתימרה לצוף.
השערה שנועדה להסביר את היעדר הסימנים להתקדמות לוח מעל תימרת המעטפת לאורך זמן טוענת כי התימרה שהתה במשך זמן רב תחת הקראטון של גרינלנד.
לקריאה נוספת

Allen, R. M.; Nolet, G.; Morgan, W. J. (1999). "The thin hot plume beneath Iceland". Geophysical Journal International. 137 (1): 51–63. Bibcode:1999GeoJI.137...51A. doi:10.1046/j.1365-246x.1999.00753.x.
Foulger, G. R.; Anderson, D. L. (2005). "A cool model for the Iceland hotspot". Journal of Volcanology and Geothermal Research. 141 (1–2): 1–22. Bibcode:2005JVGR..141....1F. doi:10.1016/j.jvolgeores.2004.10.007.
Nichols, A. R. L.; Carroll, M. R.; Höskuldsson, Á. (2002). "Is the Iceland hot spot also wet? Evidence from the water contents of undegassed submarine and subglacial pillow basalt]s". Earth and Planetary Science Letters. 202 (1): 77–87. Bibcode:2002E&PSL.202...77N. doi:10.1016/S0012-821X(02)00758-6.
הערות שוליים

↑  Gillian Foulger, Iceland & the North Atlantic Igneous Province
↑  W. Jason Morgan and Jason Phipps Morgan 'Plate velocities in hotspot reference frame: electronic supplement
הסכם בוקרשט (1916)

הסכם בוקרשט, שנחתם ב-27 באוגוסט[דרושה הבהרה] 1916, בין רומניה ובין מדינות ההסכמה קבע את תנאי ההצטרפות של רומניה למדינות ההסכמה במלחמתן נגד מעצמות המרכז.
אחרי שנתיים של נייטרליות כלפי המדינות שנאבקו במלחמת העולם הראשונה, הצטרפה רומניה למדינות ההסכמה תמורת הבטחה לסיפוח טרנסילבניה, שהייתה חלק מהאימפריה האוסטרו-הונגרית ורוב תושביה היו רומנים. קרוב לחצי מיליון חיילים רומנים חצו את מעברי הרי הקרפטים מרומניה אל טרנסילבניה ותקפו את הצבא האוסטרו-הונגרי, אולם לאחר מכן תקף צבא גרמני-בולגרי את רומניה מדרום, וצבא גרמני נוסף עצר את הפלישה הרומנית לטרנסילבניה והדף אחורה את הרומנים. במהלך המלחמה נכבשה בירת רומניה, בוקרשט והממשלה הרומנית נסוגה ליאשי.
במהלך מלחמת העולם הראשונה איבדה רומניה כמאה אלף חיילים ונגרמו לה נזקים גדולים, אך טרנסילבניה צורפה אל רומניה.
הנרי קרטיס

| --- | --- |
אין תמונה חופשית
 לידה:  18 בנובמבר 1888 
 פטירה:  28 בינואר 1964 (בגיל 75) 
 מדינה:  הממלכה המאוחדת, הממלכה המאוחדת של בריטניה הגדולה ואירלנד 
 השכלה:  איטון קולג' 
 תקופת הפעילות:  מ-1946 
 דרגה:  מייג'ור גנרל 
 פעולות ומבצעים
 מלחמת העולם השנייה 
 עיטורים
 מסדר האמבט  אות השירות המצוין  הצלב הצבאי 
 
הנרי אוסבורן קרטיס CB, DSO, MC‏, DL (באנגלית: Henry Osborne Curtis;‏ 18 בנובמבר 1888 – 28 בינואר 1964) היה קצין הצבא הבריטי ששירת הן במלחמת העולם הראשונה והן במלחמת העולם השנייה. במהלך מלחמת העולם השנייה, הוא פיקד על הדיוויזיה ה-46 במהלך המערכה על צרפת ועל ארצות השפלה ב-1940, ומאוחר יותר על הדיוויזיה ה-49 במהלך כיבוש איסלנד בשנים 1940–1942.
ביוגרפיה

קרטיס נולד ב-18 בנובמבר 1888. הוא היה בנם של אוסבורן סרגנט קרטיס, יליד אמריקה בוגר טריניטי קולג', קיימברידג', ופרנסס הנרייטה גנדי. דודו מצד אביו היה האמן ראלף וורמלי קרטיס, וסבו היה עורך הדין והבנקאי האמריקני, דניאל סרגנט קרטיס.
קרטיס הוסמך כקצין בקורפוס הרובאים המלכותי של המלך בשנת 1908. הוא שירת במלחמת העולם הראשונה בצרפת, סלוניקי וארץ ישראל. הוא אוזכר בשדרים שלוש פעמים ונפצע שלוש פעמים, ועל פעולותיו הוענק לו עיטור ה-MC בשנת 1917, וה-DSO בשנת 1919.
הוא פיקד על חטיבת החי"ר ה-3, שהייתה חלק מהדיוויזיה ה-1 בפיקודו של סר הרולד אלכסנדר בשנים 1938–1939. הוא מסר את החטיבה לבריגדיר תומאס ווילסון, ונשלח הביתה מצרפת בדצמבר 1939. הוא הועלה לדרגת מייג'ור גנרל ב-21 בדצמבר, ומונה למפקד הדיוויזיה ה-46. קרטיס הצטרף לחיל המשלוח הבריטי (BEF) עם אוגדתו באפריל 1940, ולחם עמה במהלך המערכה על צרפת. הוא פונה מדנקירק, ומונה למפקד הדיוויזיה ה-49 (ווסט ריידינג) ביוני 1940. קרטיס פיקד על הדיוויזיה במהלך כיבוש איסלנד, ובשנתיים הקרובות בילה כאחראי על אוגדתו ממשרדו ברייקיאוויק. בשנת 1943 הוא מונה כמפקד מחוז מישור סליסבורי, ובשנת 1944 מונה למפקד מחוז המפשייר. בשנת 1945 הוא מונה למפקד מחוז דורסט, ובשנת 1946 פרש מהצבא.
חיים אישיים

קרטיס היה נשוי לז'אן מקנזי לאו, בתו של ג'ון ל. לואו מבטרסטון, פרת'שייר. הוא היה אב לארבעה בנים, שניים מהם נהרגו בקרבות, ריצ'רד אוסבורן קרטיס (נפטר 1944) ופיליפ אוולין קרטיס (נפטר 1943).
הערות שוליים

↑  "Biography of Major-General Henry Osborne Curtis (1888 – 1964), Great Britain". www.generals.dk (באנגלית). נבדק ב-24 באוגוסט 2017. {{cite web}}:  (עזרה)
↑  Thayer, William Roscoe; Castle, William Richards; Howe, Mark Antony De Wolfe; Pier, Arthur Stanwood; Voto, Bernard Augustine De; Morrison, Theodore (1909). The Harvard Graduates' Magazine (באנגלית). Harvard Graduates' Magazine Association. נבדק ב-24 באוגוסט 2017. {{cite book}}:  (עזרה)
↑  Pub, Matthews, George E., & Co (1898). The men of New York: a collection of biographies and portraits of citizens of the Empire state prominent in business, professional, social, and political life during the last decade of the nineteenth century ... (באנגלית). G.E. Matthews & Co. נבדק ב-23 באוגוסט 2017. {{cite book}}:  (עזרה)
↑  "Army Commands" (PDF). אורכב מ-המקור (PDF) ב-4 במרץ 2016. נבדק ב-4 באוגוסט 2017. {{cite web}}:  (עזרה)
↑  Houterman, J.N. "Officers of the British Army 1939-1945 -- C". www.unithistories.com. נבדק ב-24 באוגוסט 2017. {{cite web}}:  (עזרה)
↑  Churchill, Winston; Gilbert, Martin (1993). The Churchill War Papers: The ever-widening war, 1941 (באנגלית). W. W. Norton & Company. p. 1072. ISBN 9780393019599. נבדק ב-24 באוגוסט 2017. {{cite book}}:  (עזרה)
המוזיאון הלאומי של אתיופיה

| --- | --- |

 מידע כללי
 סוג:  היסטוריה, ארכאולוגיה ואמנות
 כתובת:  אדיס אבבה 
 מיקום:  אדיס אבבה 
 מדינה:  אתיופיה 
 הקמה ובנייה
 תקופת הבנייה:  ?–1944
 תאריך פתיחה רשמי:  1958 
 קואורדינטות:  9°02′18″N 38°45′43″E﻿ / ﻿9.03833°N 38.7619°E﻿ / 9.03833; 38.7619
  (למפת אדיס אבבה מוגדלת) המוזיאון הלאומי של אתיופיה(למפת אדיס אבבה רגילה) המוזיאון הלאומי של אתיופיה
 
בניין המנהלה של המוזיאון
דגם של השלד "לוסי" כפי שהוא מוצג במוזיאון הלאומי לאנתרופולוגיה ולהיסטוריה במקסיקו סיטי
המוזיאון הלאומי של אתיופיה הוא מוזיאון השוכן בשדרות המלך ג'ורג' השישי באדיס אבבה, בירת אתיופיה, ונחשב לאחד המוזיאונים החשובים באפריקה. המוזיאון מציג מוצגים פרהיסטוריים, ארכאולוגים והיסטוריים, כמו גם יצירות אמנות מקומית.
היסטוריה

המוזיאון נוסד בשנת 1944 והאוסף שלו התגבש במהלך המאה ה-20, בעיקר על בסיס ממצאים מצפון המדינה ומאריתראה, אשר התגלו רובם בידי ארכאולוגים צרפתים. המוצג המפורסם ביותר של המוזיאון הוא דגם של "לוסי", שלד מאובן של הומיניד שגילו בערך 3.2 מיליון שנים ושייך למין אוסטרלופיתקוס אפרנסיס. השלד שגובהו כמטר ומשקלו מוערך בכ-30 ק"ג, התגלה ב-24 בנובמבר 1974 באתר ארכאולוגי הנמצא בעמק נהר האוואש התחתון שבמשולש עפר באתיופיה. השלד שמור במעבדת המוזיאון, ודגם שלו נמצא בתצוגה הפתוחה לציבור.
קומת הקרקע של המבנה מתמקדת במוצגים מתקופת ממלכת אקסום ולפניה, ומתקופות השושלת הסולומונית והשושלת הגונדרית. בין המוצגים מוצרי מלאכת יד, פסלים וכלים שונים, וכן אביזרי מלכות שונים, בהם כס עץ ענק ששימש את קיסר אתיופיה היילה סלאסי. הקומה הראשונה מציגה אמנות אתיופית מהמאה ה-14 ואילך, ובקומה השנייה מוצגים יצירות אמנות חילונית, וכלים שונים דוגמת כלי נשק, תכשיטים, ביגוד וכלי נגינה, המראים את רבגוניות היצירה של הקבוצות האתניות השונות במדינה.
פעילות המוזיאון מחולקת לשלוש חטיבות - שימור, תיעוד ותצוגה ומחקר. עוד אחראי המוזיאון גם על הענקת היתרים ליצוא ממצאים היסטוריים ותרבותים והמדינה.
ראו גם

לוסי (שלד)
הנקוק (סרט)

| --- | --- |

כרזת הסרט בישראל
 בימוי:  פיטר ברג 
 הופק בידי:  עקיבא גולדסמן ג'יימס לסיטר מייקל מאן ויל סמית'
 תסריט:  וינס גילגאן   וינסנט ניגו
 עריכה:  קולבי פארקר ג'וניור   פול רובל
 שחקנים ראשיים:  ויל סמית' שרליז ת'רון ג'ייסון בייטמן
 מוזיקה:  ג'ון פאוול 
 צילום:  טובי א. שלייסר
 מדינה:  ארצות הברית 
 חברת הפקה:  Relativity Media   Overbrook Entertainment
 חברה מפיצה:  קולומביה
 שיטת הפצה:  וידאו על פי דרישה 
 הקרנת בכורה:  ארצות הברית 2 ביולי 2008   צרפת 16 ביוני 2008   ישראל 3 ביולי 2008
 משך הקרנה:  92 דק' 
 שפת הסרט:  אנגלית 
 סוגה:  סרט גיבורי-על, סרט מדע בדיוני, סרט קומדיה, סרט פנטזיה, סרט פעולה, סרט דרמה 
 תקציב:  150 מיליון דולר
 הכנסות:  629.4 מיליון דולר
 הכנסות באתר מוג'ו:   hancock
 פרסים:  פרס סאטורן
 אתר רשמי
 דף הסרט ב־IMDb
 
הנקוק (באנגלית: Hancock) הוא סרט גיבורי על מז'אנר הפעולה, הקומדיה והדרמה שבוים על ידי פיטר ברג (אנ'), בכיכובם של ויל סמית' ושרליז ת'רון. העלילה המקורית לסרט נכתבה ב־1996, אך במשך שנים הוא לא הופק. "הנקוק" צולם בלוס אנג'לס ויצא לאקרנים ב־2 ביולי 2008. הסרט זכה בפרס סאטורן וזכה להצלחה מסחררת כאשר הכניס בקופות 629 מיליון דולר.
עלילה

ג'ון הנקוק הוא אלכוהוליסט בעל כוחות על, כולל יכולת לעוף, בלתי פגיע וכוח על אנושי. בזמן שהוא מסייע למשטרה ללכוד מבוקשים בלוס אנג'לס, הוא לעיתים קרובות סופג לעג ושנאה מהציבור על מעשיו הרשלניים שמותירים הרס ומתעצבן כאשר מכנים אותו "אידיוט". הנקוק מציל את ריי אמברי, מומחה ליחסי ציבור, מרכבת מתקרבת, שאותה הוא מסיט באופן לא הגיוני כדי להציל את ריי. ריי רואה בו הזדמנות לשיפור הקריירה, ריי מציע לסייע בשיפור תדמיתו הציבורית של הנקוק. הנקוק פוגש את משפחתו של ריי, בנו אהרון, שמעריץ אותו ואת אשתו מרי, שסולדת מיידית מהנקוק.
ריי מעודד את הנקוק להוציא התנצלות פומבית, ואז ללכת לכלא לזמן מה, עד שלוס אנג'לס תבין שהיא זקוקה לו. הנקוק מסכים בעל כורחו, נאבק להשתלב בכלא וגורם במהירות לצרות כשהוא תוקף שני אסירים אחרים שמסרבים להניח לו לנפשו. ריי מבקר את הנקוק ומעודד אותו להתאזר בסבלנות. מאוחר יותר מבקרים אותו גם מרי ואהרון המביאים לו ספגטי תוצרת בית. שיעור הפשיעה בלוס אנג'לס עולה, והנקוק משתחרר בסופו של דבר כדי לעזור. הוא מסכל שוד בנק שתוזמן על ידי רד פארקר, כשהנקוק חותך את ידו כדי למנוע ממנו להפעיל מתג פצצה. הוא זוכה לשבחים כגיבור, והופך לפופולרי.
הנקוק אוכל ארוחת ערב עם ריי ומרי, ומגלה כי הוא בעל מחלת אמנזיה ובן אלמוות, לאחר שהתעורר בבית חולים לפני 80 שנה ללא זיכרון לגבי זהותו. הוא התעורר בבית חולים כשהרופאים אמרו לו שהוא נתקף ונדבק בראשו. ריי מספר להנקוק שמרי היא אמו החורגת של אהרון וכי אמו האמיתית מתה בלידה. כשהוא נושא את ריי שיכור הביתה, הנקוק מנשק את מרי, אך היא משליכה אותו דרך הקיר, ומתגלה שיש לה גם כוחות על. למחרת, הנקוק ומרי מדברים בפרטיות. מרי טוענת שהם חיים שלושת אלפים שנה, הם האחרונים מסוגם והם אחים. הנקוק לא מאמין לה לגבי הטענה האחרונה, וטס משם כדי להודיע לריי, אך מרי רודפת אחריו ומפתח קרב אלים ברחבי העיר. ריי עד לקרב, בהמשך התעמת עם השניים. מרי מודה שהנקוק הוא בעצם בעלה מהעבר, אך בחרה לעזוב אותו בשקט לאחר שאיבד את הזיכרון.
באותו לילה, הנקוק עוצר שוד בחנות משקאות, אך הוא נורה ומאושפז. מרי מופיעה ומסבירה שכאשר בני האלמוות יתאחדו, לאט לאט הם יאבדו את כוחותיהם ויהפכו לבני תמותה. הפעם האחרונה שהנקוק ומרי היו יחד הייתה שמונים שנה לפני כן, כשהנקוק הותקף; האמנזיה שלו היא תוצאה של ההתקפה. פארקר, שנמלט מהכלא יחד עם עוד כמה פושעים, תוקף את בית החולים כדי לנקום. מרי נתפסה באש הצולבת ונפצעת. הנקוק מתאושש, הורג את הפושעים, אך נפצע בעצמו שוב. הוא ניצל על ידי ריי, שחותך את ידו השנייה של פארקר באמצעות גרזן אש לפני שהרג גם אותו. הנקוק זורק את עצמו מבית החולים, מנסה להגדיל את המרחק שלו ממרי כדי שתוכל להתאושש, לפני שהוא עף לכיוון הירח.
חודש לאחר מכן, ריי ומשפחתו מקבלים שיחת טלפון מהנקוק (שנמצא כעת בניו יורק) ומגלה כי הטביע את פני הירח בלוגו השיווק של ריי, AllHeart. בסצנת אמצע כתוביות, הנקוק מתעמת עם עבריין שמחזיק אישה באקדח ודורש ממנו לסייע לו להימלט מהמשטרה, תוך שהוא מכנה אותו בכינוי גנאי, מה שמעורר זעם אצל הנקוק.
צוות שחקנים

ויל סמית' מגלם את הנקוק, אדם בעל כוחות על. הנקוק מזכיר מאוד את סופרמן בכוחות העל שלו, הוא בלתי פגיע, חזק במיוחד ומסוגל לעוף במהירות אדירה.
ג'ייסון בייטמן מגלם את ריי אמברי, איש מכירות שחייו ניצלו על ידי הנקוק.
שרליז ת'רון מגלמת את מרי אמברי, אשתו של ריי, והאישה בה הנקוק מתאהב, מגלה לאחר מכן שהיא אשתו וגיבורת-על.
אדי מרסן מגלם את קנת "רד" פארקר ג'וניור, פושע מסוכן וגאון אשר מנהיג חבורת פושעים אשר איחד כוחות עמה בזמן שנכח בכלא ורוצה לנקום ולחסל את הנקוק על כך שהכניס אותו למאסר והאנטגוניסט הראשי של הסרט.
הכנסות וביקורות

הסרט קיבל ביקורות די טובות[דרוש מקור], והיה לשובר קופות כאשר הכניס 624 מיליון דולר ברחבי העולם.
מוזיקה

את המוזיקה לסרט הלחין וכתב ג'ון פאוול, בנוסף אלבום מוזיקלי אחר כלל בתוכו שירים של מוזיקה שחורה וראפ.
הערות שוליים

1 2  הנקוק (2008), באתר Box Office Mojo, בדיקה אחרונה ב־2 בנובמבר 2021
| --- | --- |
בקרת זהויות :  MusicBrainz release group: 696dddf9-3eb5-3500-af0c-5f9352f1efd6